text: Erhardt er hvalbingur, men kom til Havnar í 1946 at arbeiða. Hann gjørdist skjótt partur av ítróttaumhvørvinum i Havn og var tað serliga kappróðurin, ið hevði hansara áhuga. Og tað var eisini innan kappróðurin at lunnarnir vórðu lagdir til langa lívið hjá Erhardt innan ítróttafyrisiting.
text: #000006
text: Erhardt var formaður í Havnar Róðrarafelag árini 1954 til 1959 og aftur 1962 til 1964. Hann var eisini eitt skeið formaður í Tórshavnar Ítróttarráð. Í 1962 varð hann valdur í nevndina fyri Ítróttasamband Føroya, og sat hann í henni til hann legði frá sær í 1978. Árini 1964 til 1975 sum skrivari og frá 1976 til 1978 sum formaður.
text: #000007
text: Árini Erhardt var nevndarlimur í ÍSF hendi nógvar broytingar. Fyrstu fimm árini Erhardt sat sum nevndarlimur, varð ÍSF stjórnað av eini sjey-manna nevnd, ið hevði alla ítróttafyrisiting um hendi, men frá 1967 varð Ítróttasambandið umskipað soleiðis at ovasta leiðslan varð myndað av eini 3 manna starvsnevnd, meðan ymsu ítróttagreinarnar vórðu skipaðar í sjálvstøðugar deildir, sum løgdu egnu kappingar sínar til rættis.
text: #000008
text: Farin um pensjónsaldur leitaði Erhardt sær aftur til røturnar og flutti suður til Hvalbiar at búgva. Hann er nú busitandi í eldrasambýli í heimbygdini.
text: #000011